**Haridusmaastike tõmbetuuled ja virvatulukesed**

**Katrin Aller**

Õpetan muusikateooria ja kompositsiooni erialasid Elleri koolis, seega keskastme noortele. Oma ettekandes püüan tutvustada, milline paistab minu silme läbi hetkeolukord: kes on need õpilased, kes kirevas pakkumiste valikus on eelistanud nimetatud suundi, millise ettevalmistusega õppima tullakse ja mis perspektiive endale ette kujutatakse. Mu nüüdseks ligi 20-aastane kogemus võimaldab teatavat võrdlusmomenti lähiminevikuga, samas muidugi ka mu enda kunagiste õpingutega. Ajavaim on ilmselgelt muutunud ning mõjutanud tuntavalt nii nende kahe eriala kuvandit, hariduse iseloomu kõige laiemalt kui ka isikuomadustest lähtuvat igatasandilist suhtlust koolides. Kuid kas alati toimub liikumine paremuse poole, jääb vastuseta küsimuseks.